Sugar Plum Fairies

Sugar Plum Fairies er et folkpopband fra Fyresdal i Vest-Telemark som ble dannet i 2000 og har gitt ut et studioalbum. Bandet spiller folkemusikkinfluert pop med klare referansepunkter både til folkemusikk fra Telemark, samt pop, viser og country. Sentrale instrumenter i bandets besetning, i tillegg til gitarer og keyboards, er trekkspill, feler og brassinstrumenter. Bandet fremfører musikken sin på Vest-Telemarkdialekt. Blant bandets norske inspirasjonskilder nevnes Odd Nordstoga, Hellbillies, a-ha, Brazz Bros og deLillos. I tillegg nevnes The Beatles og Pink Floyd som sterke inspiratorer.I 2009 ble det kjent at bandet har tatt en pause av ubestemt varighet.


== Medlemmer ==
Øyvind Berge – vokal, gitarer, bass
Merethe Jørgensdottir Reinskås – gitarer, trekkspill, trompet, piano
Birgith Jørgensdottir Reinskås – euphonium, synthesizer
Torbjørn Strånd – bass, slagverk, perkusjon
Tor Christian Tovslid – slagverk, perkusjonGro Elisabeth Valebjørg Galambos er et opprinnelig medlem av bandet, men sluttet før innspillingen av bandets debutalbum.
Sarah Corbisier har ved flere anledninger vært med i gruppens livebesetning fra 2006 og fremover.


== Fivrelddans - Haakon Lie i ord og tonar ==
Sugar Plum Fairies' debutalbum utkom den 10. desember 2005 på deres eget selskap, Spun Sugar Records. Albumet Fivrelddans – Haakon Lie i ord og tonar, en spin-off av den spesialskrevne forestillingen Fivrelddans & filosofi – Haakon Lie i ord og tonar som ble fremvist på Olsokdagane i Fyresdal i 2004, inneholder som tittelen tilsier musikk til Fyresdaldikteren Haakon Lie sine dikt.
Platen ble møtt med positive kritikker og gav bandet tre mindre radiohits med sangene 'Andre Dugurdskvildi, Fridtjof Nansen og Strålefall.


=== Låtliste ===
Fivrelddans inneholder 15 spor. Der intet annet er oppgitt er all tekst skrevet av  Haakon Lie med musikk av Øyvind Berge.

«Fivrelddans & filosofi» (H.Lie / M.J. Reinskås)
«Tid er pengar»
«Fyrste dugurdskvildi»
«Jolekveld» (H. Lie/Ø. Berge/M.J. Reinskås)
«Fridtjof Nansen»
«Andre Dugurdskvildi»
«Voggesong» (H. Lie/M.J. Reinskås)
«Sylvet»
«Tridje Dugurdskvildi»
«Fløytarvisa hans Aslak smed»
«Stogetaket»
«Einsemd»
«Fjorde Dugurdskvildi»
«Strålefall»
«Fivrelddans & filosofi – reprise» (H. Lie/M.J. Reinskås)Albumet ble co-produsert av Torbjørn Kittelsen og Jørgen Eide Kittelsen i Largostudio, Rjukan i tidsrommet april til mai, 2005.
Sarah Corbisier (bratsj) og Magne Berge (hardingfele) gjør gjesteopptredener på albumet.
Sangen «Storlivisa» og diktet «Hjuringvise»  var en del av den opprinnelige forestillingen, men ble ikke innspilt på platen. «Fløytarvisa hans Aslak smed» var ikke en del av den opprinnelige forestillingen.


== Andre opptredener ==
I august 2004 var bandet hovedattraksjon under 4H Norge sin landsleir som ble arrangert i Seljord.Bandet samarbeidet med den bergenske rap-artisten Paul Bernard (Sleire) i 2006 da han samplet deres «Jolekveld». Det endelige resultatet ble utgitt under tittelen «Depend» og artistnavnet Paul Bernard feat. Sugar Plum Fairies. Sangen ble inkludert på Paul Bernards download-album Unfinished bizniz - a collection of dreams and grey stones og en live-versjon finnes på Paul Bernard & The Fat Fucks' dvd Live at Lost Weekend.I 2007 samarbeidet bandet med Sigmund Groven og Tore Reppe da de ble med Norsk Munnspillforum som inviterte gjester under deres konsert i Moland kyrkje i Fyresdal.I 2008 ble bandet plukket ut som en del av October Party Records' plate Norwegian Wood Music for China vol. 5 med sangen «Fridtjof Nansen».


== Soloprosjekter ==
Øyvind Berge bidrar med vokal og låtskriving på sangen «Ser Du Stjernene?» fra Paul Bernards album Unfinished bizniz - a collection of dreams & grey stones. I tillegg låner han stemme til  «Fat Fucks' Theme» som er en del av temamusikken til Paul Bernard and The Fat Fucks dvd Live at Lost Weekend fra 2008. 7. Desember 2012 debuterte han som soloartist på plateselskapet Valiant Sounds, under artistnavnet "Sir Øyvind Berge & His Imaginary Orchestra", med singelen "Queen of the doorway".
Merethe Jørgensdottir Reinskås er medlem av  Oslofjord Brass og opptrer på deres album OfBit.


== Priser ==
Fyresdal kommunes kulturpris for 2006, tildelt for albumet Fivrelddans – Haakon Lie i ord og tonar.


== Diskografi ==
Fivrelddans-Haakon Lie i ord og tonar (2005, Spun Sugar Records)
Unfinished Bizniz – A collection of dreams and grey stones (2006, Påls Kjøkken)
Norwegian Wood Music For China vol. 5 (2008, October Party Records)


== Referanser ==


== Eksterne lenker ==
(en) Sugar Plum Fairies på Discogs 
(en) Sugar Plum Fairies på MusicBrainz